**ELŐTERJESZTÉS**

Bátaapáti Község Önkormányzati Képviselő-testületének 2022. május 24-i

rendes/rendkívüli testületi ülésére

6. napirendi ponthoz

|  |  |
| --- | --- |
| Tárgy: | A Völgységi Önkormányzatok Társulása 2021. évi költségvetése végrehajtásának jóváhagyása |
| Előterjesztő: | Krachun Szilárd polgármester |
| Előterjesztést készítette: | Fauszt Józsefné pénzügyi osztályvezető Palkó Roland költségvetési csoportvezető |
| Mellékletek száma: | 1 db |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Szilárd polgármester |

**Tisztelt Képviselő-testület!**

Az államháztartásról szóló 2011. évi CXCV. törvény 91. § (1)-(3) bekezdésében foglalt kötelezettség alapján terjesztem elő a Völgységi Önkormányzatok Társulása (továbbiakban: Társulás) 2021. évi költségvetésének végrehajtására vonatkozó beszámolót.

A Társulás a 2021. évi gazdálkodásról szóló, részletes költségvetési beszámolót elkészítette, azt a Magyar Államkincstárhoz határidőre megküldte, ennek adatai alapján állítottuk össze jelen beszámolót.

A Völgységi Önkormányzatok Társulása Társulási Tanácsa (továbbiakban: Társulási Tanács) a Társulás 2021. évi költségvetését a 8/2021. (II.25.) VÖTth. határozatával fogadta el, melyet az év során az alábbi határozatokkal módosított:

- 17/2021. (IX.3.) VÖTth. határozatban a költségvetés jelentős módosítására került sor, figyelemmel arra, hogy a központi források érkeztek a garantált bérminimum év eleji emeléséhez és az ágazati pótlék évközi kifizetéséhez.

- 25/2021. (XI.26.) VÖTth határozatban a költségvetés előirányzatainak teljesítési adatai alapján került sor az intézmény költségvetése egyes előirányzatainak a várható kifizetéseket alapul vevő módosítására.

- 3/2022. (II.18.) VÖTth. határozatban a saját hatáskörben végrehajtott módosítások költségvetési határozaton történő átvezetésére került sor.

A Társulási Tanács a költségvetés I. félévi végrehajtásáról szóló tájékoztatót 2021. szeptember 3-án tárgyalta, melynek elfogadását a 16/2021. (IX.3.) VÖTth. határozat tartalmazza.

**1. A költségvetési előirányzatok teljesítése**

A költségvetés a Társulás, valamint az általa fenntartott Bonyhádi Gondozási Központ (továbbiakban: intézmény) költségvetési előirányzatait foglalja magába, amelynek eredeti előirányzata 309.186.429.- Ft volt, a módosításokat követően 372.135.303.- Ft-ra változott.

A teljesített bevételek összege 369.793.876.- Ft, amely a módosított előirányzathoz viszonyítva 99,37 %-os teljesítésnek felel meg.

Az év során elszámolt kiadások összege 344.841.649.- Ft, teljesítési mutatója 92,67 %.

A bevételek és kiadások alakulását elkülönítetten mutatjuk be a Társulásra, valamint intézményére vonatkozóan.

**1.1. Bevételi előirányzatok teljesítése**

A bevételek megoszlása a Társulás és intézménye között az alábbiak szerint alakult:

**A Társulás bevételei:** adatok Ft-ban

|  |  |  |  |  |
| --- | --- | --- | --- | --- |
| Megnevezés | Eredeti előirányzat | Módosított előirányzat | Teljesítés | Teljesítés %-a |
| Működési célú támogatások az államháztartáson belülről | 193.945.000.- | 253.764.874.- | 250.364.185.- | 98,66 |
| Működési bevételek | 32.584.000.- | 32.584.000.- | 32.683.721.- | 100,30 |
| Maradvány igénybevétele | 19.592.611.- | 19.592.611.- | 19.592.611.- | 100,00 |
| Összesen: | 246.121.611.- | 305.941.485.- | 302.640.517.- | 98,92 |

Az államháztartáson belüli működési támogatások között került megtervezésre eredeti előirányzatként 191.231.000.- Ft összegben Bonyhád Város Önkormányzata által igényelt és a Társulás részére tovább utalt állami támogatások összege, valamint a jelzőrendszeres házi segítségnyújtáshoz támogatói okirat szerinti 2.714.000.- Ft-os összege.

Az előirányzat növekmény összege 59.819.874.- Ft, amely az alábbi tételekből tevődik össze:

- Szociális ágazat pótléka, bérkompenzáció: 44.488.636.- Ft

- Többlet támogatás a 2021. évre vonatkozó költségvetési

 módosítása alapján 6.533.689.- Ft

- Bonyhád Város Önkormányzata általi évközi igénylés

 a mutatószámok növekedése miatt 8.817.450.- Ft

- Előirányzat zárolás az intézménynél

 a 25/2021. (XI.26.) VÖTth határozat alapján - 635.000.- Ft

- Tagok 3 2020. évi elszámolása miatti bevétel 39.000.- Ft

- 2019. évről áthúzódó bevétel tervezése 576.099.- Ft

A működési célú támogatások összege Bonyhád Város Önkormányzatától érkezik. A finanszírozás utalása nem történt meg teljes összegében, az önkormányzat által át nem utalt 3.400.689.- Ft összeget a Tagok3. 2021. évi elszámolása során Bonyhád Város Önkormányzata részéről utalandó összegként szerepeltettük.

A működési bevételek összege a tagok által befizetett hozzájárulásokból származik. (Tagok1., Tagok2., Tagok3.) E címeken együttesen 32.584.000.- Ft tervezésére került sor. A teljesített bevételek összege 32.683.721.- Ft. A Tagok1. és Tagok2. bevételek esetében együttesen 320.250.- Ft bevételi többlet keletkezett a sátor bérbeadásából, valamint a hirdetési díjakból.

A Tagok3. csoportban a Társulás által fenntartott intézmény működéséhez való hozzájárulások kerültek megtervezésre. A hozzájárulások egy önkormányzat kivételével megfizetésre kerültek. Érintett önkormányzatnak az intézmény által nyújtott szolgáltatás igénybevétele évközben megszűnt, emiatt fizetési kötelezettsége az évre vonatkozóan nem állt fenn.

A maradvány igénybevétele és számviteli elszámolása az év során a tervezett összeg szerint megtörtént.

**A Gondozási Központ bevételei:** adatok Ft-ban

|  |  |  |  |  |
| --- | --- | --- | --- | --- |
| Megnevezés | Eredeti előirányzat | Módosított előirányzat | Teljesítés | Teljesítés %-a |
| Működési bevételek (ellátási díjak) | 46.000.000.- | 44.095.000.- | 45.031.149.- | 102,12 |
| Egyéb működési bevételek |  | 4.946.000.- | 4.967.392.- | 100,43 |
| Műk. célú átvett pénzeszközök |  | 90.000.- | 90.000.- | 100,00 |
| Maradvány igénybevétele | 17.064.818.- | 17.064.818.- | 17.064.818.- | 100,00 |
| Összesen: | 63.064.818.- | 66.193.818.- | 67.153.359.- | 101,45 |

A Gondozási Központ bevételei összességében a módosított előirányzatok szerint, 101,45 %-os mértékben teljesültek.

A működési bevételek az intézmény által nyújtott szolgáltatások ellenértékét tartalmazza.

Az eredeti előirányzatok összegét a szolgáltatási díjak alapján 46.000.000.- Ft-ban határoztuk meg, annak módosítása az előirányzatok teljesülésének folyamatos elemzését követően 1.905.000.- Ft összegben zárolásra került a 25/2021. (XI.26.) határozat alapján.

Figyelemmel arra, hogy az intézmény alanya az általános forgalmi adónak, melyhez tartozóan év végén 1.000.000.- Ft összegű adót igényelt és kapott vissza. Fentiek alapján a bevételek túlteljesültek.

Az intézménynél eredeti előirányzatként átvett pénzeszköz bevétel tervezésére nem került sor. Az intézmény a szakképzésben való részvétele miatt a szakképzési alapból visszatérítésben részesült, melynek éves összege 4.967.326.- Ft volt. E nem tervezett forrás nyújtott lehetőséget a dolgozók év során végzett többlet munkájának anyagi elismerésére.

Egyéb átvett pénzeszközként vállalkozásoktól a programok támogatására 90.000.- Ft érkezett.

A 2020. évi maradványból 496.221.- Ft összegű volt a TOP pályázathoz tartozó, míg 16.568.597.- Ft az intézményt érintő maradvány összege, melyek számviteli elszámolása a tervezett összeg szerint megtörtént.

**1.2. Kiadási előirányzatok teljesítése**

Az év során 344.841.649.- Ft kiadás merült fel, amely a módosított előirányzathoz viszonyítva 92,67 %-os mértékű teljesítésnek felel meg. A teljesített kiadások összege úgy a Társulásnál, mind a Gondozási Központnál a módosított előirányzat alatt maradt. A Társulásnál és az intézménynél is magas összeget képeznek az év végéig igénybe nem vett, még rendelkezésre álló tartalék előirányzatok, amelyek pénzforgalmi előirányzatoknál jellemző mértéknél alacsonyabb mutatókat eredményeznek.

**A Társulás kiadásai:** adatok Ft-ban

|  |  |  |  |  |
| --- | --- | --- | --- | --- |
| Megnevezés | Eredeti előirányzat | Módosított előirányzat | Teljesítés | Teljesítés %-a |
| Személyi juttatások | 157.000.- | 31.000.- | 9.305.- | 30,02 |
| Munkaadókat terhelő járulékok | 87.000.- | 66.000.- | 1.224.- | 1,85 |
| Dologi kiadások | 9.659.000.- | 9.806.000.- | 9.652.549.- | 98,43 |
| Egyéb működési célú kiadások | 5.956.000.- | 13.640.564.- | 13.542.615.- | 99,28 |
| Tartalékok | 20.284.611.- | 21.340.236.- |  -  | - |
| Beruházások |  | 692.360.- | 692.360.- | 100,00 |
| Összesen: | 36.143.611.- | 45.576.160.- | 23.898.053.- | 52,44 |

A kiadások egyes elemei, azok teljesítése az alábbiak szerint alakult:

- Személyi juttatások között tervezésre a reprezentáció került 200.000.- Ft összegben. A kiadások a Társulási Tanácsi ülések reprezentációja kapcsán merültek fel 9.305.- Ft összegben.

- A munkaadói járulékok között a cégtelefon, valamint a reprezentáció utáni adó és járulékteher került 87.000.- Ft összegben tervezésre. A felmerült kiadások összege 1.224.- Ft volt.

- Üzemelési anyag a Társulás irodaszereinek és egyéb anyagköltségeinek (irodaszer, toner) az összegét tartalmazza. Ehhez tartozó előirányzat összege 118.000.- Ft volt, míg a felmerült kiadások 77.771.- Ft-ot képeztek.

- Informatikai szolgáltatásra 225.220.- Ft-ot számoltunk el, amely a honlap karbantartásának, valamint a költségvetés és beszámoló tanácsülési anyaga készítése programjának kiadását tartalmazza.

- Egyéb kommunikációs szolgáltatásként 39.000.- Ft tervezésére került sor, amely a mobiltelefon díját tartalmazza. A felmerült kiadások ezen a jogcímen is a tervezett alatt maradtak, összege 30.325.- Ft volt.

- A karbantartás kerete 79.000.- Ft volt, amely részlegesen csökkentésre került, a módosított előirányzat 49.000.- Ft összegű, kiadás e jogcím terhére nem merült fel.

- Szakmai tevékenységet segítő szolgáltatások 5.500.000.- Ft összegű kiadása a belső ellenőrzési feladatok ellátásáért fizetett díjat tartalmazza.

- Egyéb szolgáltatásra a rendelkezésre álló 2.006.000.- Ft kerettel szemben 2.257.079.- Ft-ot fizettünk ki. A költségek az újság kiadásával kapcsolatos szolgáltatások kiadásait, mint az írás, tördelés, keresztrejtvény összeállításának költségeit tartalmazza.

- A reklám és propaganda kiadások a Völgységi Hírlevél 5 számának kiadásával kapcsolatos nyomda költségeket tartalmazzák. Ennek összege az elkülönített 1.230.000.- Ft- előirányzathoz viszonyítva 1.162.300.- Ft összegű.

 - Egyéb dologi kiadásként 39.000.- Ft előirányzat terhére a pénztári kifizetésekhez kapcsolódó kerekítési különbözet 776.- Ft-os összege került elszámolásra

- A működési célú előzetes ÁFA a felmerülő kiadások függvénye, amely esetében 450.000.- Ft előirányzattal szemben 399.078.- Ft kiadás merült fel.

A dologi kiadások összességében a tervezetthez képest kedvezően alakultak, a rendelkezésre álló 9.806.000.- Ft módosított előirányzattal szemben 9.652.549.- Ft kiadás került elszámolásra, a rendelkezésre álló előirányzatok elegendőek voltak.

- Az egyéb működési célú támogatások között bérátadásként a társulási és a pénzügyi ügyintéző bér és járulékát terveztük meg együttesen 5.956.000.- Ft összegben. Előirányzat növekményként jelentkezik bevételek és kiadások bruttó elszámolása miatt a 2020. évi feladatellátás elszámolása alapján az önkormányzatoknak kiutalandó összeg.

A bérátadás 5.956.000.- Ft-os előirányzata terhére teljesített kiadás a felmerült bérköltségek alapján 5.858.051.- Ft összegű volt.

Az önkormányzatoknak járó összegek kiutalása, bruttó elszámolási elv szerinti számviteli elszámolása valamennyi önkormányzat részére megtörtént.

A tartalékok előirányzata az alábbiak szerint alakult:

|  |  |  |  |
| --- | --- | --- | --- |
| Megnevezés | Társulás (Tagok1.,2.) | Társulás(Tagok3.) | Összesen |
| Előirányzat:2021.01.01. | 5.020.050.- | 15.264.561.- | 20.284.611.- |
| Módosítása |  |  |  |
| - 2020. évi elszámolási különbözet egyenlege |  | - 7.585.000.- | -7.585.000.- |
| - Évközi állami támogatás igénylés a mutatószámok növekedése miatt 8.817.450.- Ft |  | 8.817.450.- | 8.817.450.- |
| - 2019. évi elszámolási kötelezettség rendezése |  | 515.535.- | 515.535.- |
| - Orvosi ügyelet részére: Számítógép, szoftver 2 db klíma beszerzése | -175.000.-- 517.360.- |  | -175.000.--517.360.- |
| Állomány: 2021.12.31-én | 4.327.690.- | 17.012.546.- | 21.340.236.- |

A Társulás az év végén 21.340.236.- Ft összegű tartalékkal rendelkezett.

Az elszámolt **beruházási kiadások** összege az orvosi ügyelet részére beszerzett számítógép, valamint a klímák beszerzésének kiadásait tartalmazza.

**A Gondozási Központ kiadásai:**

Az intézmény további kiadásai az alábbiak szerint teljesültek:

adatok Ft-ban

|  |  |  |  |  |
| --- | --- | --- | --- | --- |
| Megnevezés | Eredeti előirányzat | Módosított előirányzat | Teljesítés | Teljesítés %-a |
| Személyi juttatások | 180.711.000.- | 230.073.770.- | 227.788.669.- | 99,01 |
| Munkaadókat terhelő járulékok | 28.370.000.- | 35.877.152.- | 34.720.213.- | 96,77 |
| Dologi kiadások | 61.567.221.- | 58.766.951.- | 56.593.820.- | 96,30 |
| Tartalékok | 908.597.- | 163.270.- | 163.270.- | - |
| Beruházások | 1.486.000.- | 1.678.000.- | 1.677.624.- | 99,97 |
| Összesen: | 273.042.818.- | 326.559.143.- | 320.943.596.- | 98,28 |

Az intézmény személyi juttatásának eredeti előirányzata az év során az ágazatra vonatkozó szabályok alapján fizetendő járandóságok miatt bérkompenzáció, ágazati pótlék, szakképzési hozzájárulás, valamint a szakképzéshez kapcsolódó kifizetések következtében emelkedett.

Az év során az intézménynél a munkaerőmozgáshoz kapcsolódóan időlegesen néhány álláshely betöltetlen volt, amely kisebb összegben bérmaradványt keletkeztetett.

További maradvány a közlekedéssel kapcsolatos költségtérítéseknél az év egy részére jellemző ingyenes közlekedés lehetősége miatt keletkezett.

Béren kívüli juttatásként a költségvetésben jóváhagyott személyenként és havonként 5.000.- Ft összegű juttatás kifizetésére került sor év közben. Az év végén a bevételeknél ismertetett forrás terhére volt mód egyszeri juttatás biztosítására,

Az intézmény az évet 2.285.101.- Ft összegű bérmaradvánnyal zárta.

A munkaadókat terhelő járulékok előirányzat felhasználása a módosított előirányzat 96,78 %-át képezi.

A rendelkezésre álló keretnél alacsonyabb felhasználás a rehabilitált foglalkoztatottak következtében van, mivel a foglalkoztatások kiváltották a rehabilitációs hozzájárulás fizetési kötelezettséget. A maradvány további része a bérmaradványokhoz kapcsolódóan keletkezett.

A dologi kiadások 58.098.000.- Ft összegű eredeti előirányzata módosítására a 25/2021.(IX.3.) határozatban a vásárolt élelmezés kiadása esetében 2.540.000.- Ft összegben került sor csökkentésre.

A módosítást követően rendelkezésre álló előirányzatok elegendőek voltak, az előirányzat felhasználása 96,3 %-os mértékű, a maradvány összege 2.173.131.- Ft volt.

A csoporton belül valamennyi előirányzat a tényleges kiadásokat fedezte, az ismertetett összeg több kiadási jogcím esetében keletkezik.

Beruházási kiadásra 1.677.624.- Ft került felhasználásra, amely mosógép, nyomtató, klíma, tv beszerzésének kiadásait tartalmazza.

Az intézmény előző évi pénzmaradványából képzett tartaléka 858.090.- volt, felosztása a 2020. évről szóló beszámoló Társulási Tanács általi elfogadását követően megtörtént.

Összegezve elmondható az intézmény gazdálkodásáról is, hogy az a rendelkezésre álló keretek között bonyolódott. A rendelkezésre álló előirányzatok az intézmény működéséhez elegendőek voltak, az intézmény évközi támogatási igénnyel nem élt.

**Határozati javaslat**

Bátaapáti Község Önkormányzatának képviselő-testülete a Völgységi Önkormányzatok Társulása 2021. évi költségvetésének végrehajtásáról szóló határozatot a határozat 1. melléklete szerinti tartalommal hagyja jóvá.

Határidő: azonnal

Felelős: Krachun Szilárd polgármester

Határozatot kapja: VÖT (egy szkennelt példányban)

Bátaapáti, 2022. május 19.

 Krachun Szilárd s.k.

 polgármester